Birt þann 31. janúar , 2013 | Höfundur : Nörd Norðursins 9 punktar sem gagnast við gerð uppvakningabúnings Í dag , fimmtudaginn 31. janúar , kl. 17:30 munum við standa fyrir uppvakningagöngu ( zombie walk ) í miðbæ Reykjavíkur . Ekki hafa allir breytt sér í uppvakning áður og höfum við því skellt saman níu hugmyndum sem geta gagnast við gerð á uppvakningabúningi . Við hvetjum lesendur sem lauma á fleiri góðum ráðum til að deila því með okkur hinum og kommenta í kommentakerfið hér fyrir neðan . Andlitsmálning fæst til dæmis í Partýbúðinni og Hókus Pókus fyrir lítinn pening . Gott er að þekja andlitið með hvítri málningu og nota svartan lit til að skyggja . Svo er hægt að bæta við bláum eða grænum lit til að gera æðar eða dekkja ákveðin svæði og nota rauðan fyrir blóð . Það tekur smá æfingu að ná þessu vel , en þessi gaur á YouTube er með nokkuð góðar leiðbeiningar . Einnig er hægt að nota farða sem virkar svipað og andlitsmálning . 2 . Gerviblóð Gerviblóð kemur vel að notum . Eins og við vitum éta uppvakningar þá sem eru lifandi og er því algengt að þeir séu blóðugir í kringum munninn og oft með opin sár í andlitinu . Samblanda af rauðri andlitsmálningu og gerviblóði getur gert góða hluti , en það ber að vara sig á því að blóðið sé ætt ef það á að setja það í og við munninn . Gerviblóð er meðal annars hægt að kaupa í Hagkaup , Partýbúðinni , auk þess er hægt að nota rauða sultu ( ekki verra ef hún er með bitum ! ) eða blanda saman sýrópi og rauðum matarlit . 3 . Gervihúð og sár Hægt er að nota eiturlaust lím , lím til að festa gerviaugnhár eða fljótandi latex til að búa til rifna húð , húðflipa og sár . Þetta YouTube kennslumyndband sýnir allt sem sýna þarf . Fatnaður getur skipt miklu máli , en uppvakningar geta komið hvaðan sem er ; þeir geta verið kaupsýslumenn klæddir jakkafötum , þeir geta verið læknar eða hjúkrunarfræðingar , fótboltamenn eða þessi týpíski Jón Jónsson . Fatnaðurinn getur kryddað upp á búninginn og er hægt að breyta gömlum fötum og sulla smá gerviblóði á flíkurnar til að gera þær raunverulegri . Óhreinlæti er eitt af mörgum einkennum uppvakninga . Þú getur nuddað hárvaxi eða hárnæringu beint í hárið svo það líti út fyrir að vera skítugt og í rugli – já eða bara sleppa því að fara í sturtu í nokkra daga ! Einnig er hægt að gera sig óhreinni með því að maka svartri andlitsmálningu á valda staði eða sletta allskonar rugli í fötin sem maður ætlar að klæðast . Hegðun uppvakninga er misjöfn en skiptir miklu máli . Sumir uppvakningar ráfa um líkt og heilalausar skepnur ( svona ) á meðan nýrri uppvakningar hlaupa um og öskra ( svona ) . Ákveddu hvernig uppvakningur þú vilt vera og æfðu hreyfingarnar og hljóðin heima hjá þér . Æfingin skapar meistarann ! Farðu á leitarvélar , eins og t.d. Google ( Images ) eða YouTube , og leitaðu að t.d. „ zombie makeup “ eða „ zombie tutorial “ . Þar er að finna heilan haug af hugmyndum og kennslumyndböndum ! 8 . Láttu aðra farða þig Nenniru ekki að standa í þessu veseni og vilt fá einhvern til að gera þetta fyrir þig ? Þessi hér getur breytt þér í uppvakning gegn gjaldi . 9 . Horfðu á uppvakningamyndir Horfðu á uppvakningamyndir og skoðaðu uppvakningana . Kannski sérðu einhvern sem veitir þér innblástur .